CELEX: 62007FO0136
Language: bg
Date: 2008-06-26 00:00:00
Title: Определение на Съда на публичната служба (втори състав) от 26 юни 2008 г. # Bart Nijs срещу Сметна палата на Европейските общности. # Публична служба - Длъжностни лица - Явна недопустимост. # Дело F-136/07.

ОПРЕДЕЛЕНИЕ НА СЪДА НА ПУБЛИЧНАТА СЛУЖБА (втори състав)
      26 юни 2008 година
      Дело F‑136/07
      Bart Nijs
      срещу
      Сметна палата на Европейските общности
      „Публична служба — Длъжностни лица — Предварителна административна жалба — Липса — Срок за обжалване — Закъснение — Явна недопустимост“
      Предмет: Жалба, подадена на основание член 236 ЕО и член 152 АЕ, с която г‑н Nijs иска, от една страна, да се отмени решението на органа
         по назначаването, с което степента му се намалява от AD 10, стъпка 6 на степен AD 9, стъпка 5, както и да се отменят свързаните
         и последващи решения, и по-специално решението от 26 септември 2006 г. относно временното му отстраняване от длъжност, решението
         от 27 септември 2007 г. относно започването на административно разследване срещу него и решението относно отказа за повишаването
         му на степен AD 11 през 2007 г., както и решението на Сметната палата от 8 март 2007 г. за подновяване на мандата на нейния
         генерален секретар за срок от шест години, считано от 1 юли 2007 г., и от друга страна, поправяне на неимуществените и имуществени
         вреди, които той твърди, че е претърпял
      
      Решение: Отхвърля жалбата като явно недопустима. Осъжда жалбоподателя да заплати всички съдебни разноски.
      
      Резюме
      Производство — Жалба в първоинстанционно производство — Изисквания за форма
      (член 35, параграф 1, буква г) от Процедурния правилник на Съда на публичната служба)
      Недопустима е жалба на длъжностно лице, в която не се посочват точно обжалваните актове и която следователно не отговаря на
         изискванията, предвидени в член 35, параграф 1, буква г) от Процедурния правилник на Съда на публичната служба.
      
      (вж. точка 24)
      Позоваване на:
      Първоинстанционен съд — 24 март 1993 г., Benzler/Комисия, T‑72/92, Recueil, стр. II‑347, точки 16, 18 и 19